ອັດຊຸດຝຶກອົບຮົມໄລຍະສັ້ນໃຫ້ພະນັກງານແນວລາວສ້າງຊາດປີ 2016
ພິທີອັດຊຸດຝຶກອົບຮົມໄລຍະສັ້ນໃຫ້ພະນັກງານແນວລາວສ້າງຊາດປີ 2016
(ພາບ: TTXVN)
ພິທີອັດຊຸດຝຶກອົບຮົມໄລຍະສັ້ນໃຫ້ພະນັກງານແນວລາວສ້າງຊາດປີ 2016 ຖືກດຳເນີນໃນຕອນບ່າຍວັນທີ 17/12, ຢູ່ຮ່າໂນ້ຍ. ເຂົ້າຮ່ວມພິທີມີທ່ານສາດສະດາຈານ ຫງວຽນທ້ຽນເຍີນ, ກຳມະການກົມການເມືອງ, ປະທານຄະນະກຳມະການສູນກາງແນວໂຮມປະເທດຊາດຫວຽດນາມ; ທ່ານຮອງປະທານແນວລາວ ສ້າງຊາດ ຈັນທະວົງ ແສນອາມາດມົນຕີ. ກ່າວຄຳເຫັນທີ່ພິທີອັດ, ທ່ານປະລິຍາເອກ ເຈີນແທງເມີ້ນ, ຮອງປະທານ, ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ຕີລາຄາສູງຕໍ່ການຮ່ຳຮຽນຢ່າງເຂັ້ມງວດ, ມີຄວາມຮັບຜິດຊອບຂອງບັນດາສຳມະນາກອນທີ່ເຂົ້າຮ່ວມບັນດາເນື້ອໃນ, ການເຄື່ອນໄຫວຂອງຊຸດຝຶກອົບຮົມທີ່ໄດ້ວາງອອກຢ່າງຄົບຊຸດ. ທ່ານປະລິຍາເອກ ເຈີນແທງເມີ້ນ ປາດຖະໜາວ່າ, ພາຍຫຼັງຊຸດຝຶກອົບຮົມ, ບັນດາພະນັກງານແນວລາວສ້າງຊາດ ຈະນຳໃຊ້ບັນດາເນື້ອໃນ, ບົດຮຽນເພື່ອຜັນຂະຫຍາຍຢ່າງມີໄຫວພິບ, ປະກອບສ່ວນເຮັດໃຫ້ວຽກງານແນວລາວສ້າງຊາດ ພັດທະນາຢ່າງໝັ້ນຄົງ, ເຂັ້ມແຂງ; ສືບຕໍ່ເປັນເສນາທິການ, ປະກອບບັນດາຂໍ້ລິເລີ່ມໃໝ່ກ່ຽວກັບລາຍການສົມທົບກັນ, ຮ່ວມມືລະຫວ່າງແນວໂຮມ 2 ປະເທດໃນຊຸມປີຈະມາເຖິງ.
(ແຫຼ່ງຄັດຈາກ VOV)